Jelaskan Karakteristik dari Rumah Gadang Ukiaran Cino dalam bahasa minangkabau

Rumah gadang ukiaran cino marupoan salah ciek bantuak rumah adaik tradisional Minangkabau. Namun damikian, rumah gadang iko mampunyoi babarapo kaunikan nan khas jo langka, sahinggo mambedakannyo jo rumah gadang pado umumnyo. Rumah gadang iko marupoan salah ciek rumah gadang nan manggabungan unsua-unsua arsitektur, nan tadiri dari unsua arsitektur dasarnyo yaitunyo Minangkabau itu surang. Kamudian unsua arsitektur Cino nan di pakai pado ragam hieh nan tadapek pado rumah gadang tasabuik, kamudian salanjuiknyo adonyo unsua Balando nan mampangaruahi panggunoan teknologi jo panggunoan bahan bangunannyo. Rumah gadang iko mampunyoi ciri-ciri tradisional nan samo jo babarapo jinih rumah gadang nan lainyo. Ciri-ciri pokok arsitektur tradisional nan masih dapek dicalaik pado bangunan rumah gadang ukiaran cino antaro lain iolah atok (atap), anjuang (anjungan), jo janjang masuk (tangga). Atok rumah gadang iko babantuak gonjong nan bajumlah anam buah.